चलती कार से बाहर निकलकर बारिश का मजा लेना बना सजा, 62 हजार का चालान कटा
गाजियाबाद में कुछ युवकों को कार से स्टंटबाजी भारी पड़ गई। युवकों के पास तीन कार थीं और बारिश में तीनों कार की खिड़कियों से बाहर निकलकर युवक स्टंट कर रहे थे। ट्रैफिक पुलिस ने तीनों कारों का कुल 62000 रुपये का चालान काटा है।
गाजियाबाद: गाजियाबाद में कुछ युवकों को कार से स्टंटबाजी भारी पड़ गई। युवकों के पास तीन कार थीं और बारिश में तीनों कार की खिड़कियों से बाहर निकलकर युवक स्टंट कर रहे थे। ट्रैफिक पुलिस ने तीनों कारों का कुल 62000 रुपये का चालान काटा है। मामला गाजियाबाद के विजय नगर थाना क्षेत्र के प्रताप विहार का है, यहां रविवार को बारिश के दौरान तीन कारों में सवार युवक सड़कों पर निकले थे और बाद में नियमों की धज्जियां उड़ाते हुए कारों की खिड़कियों से बाहर निकलकर स्टंट करते हुए दिखाई दिए। युवको के स्टंट करने का वीडियो सोशल मीडिया पर वायरल हो गया है। वायरल वीडियो गाजियाबाद पुलिस के पास भी पहुंचा, जिसके बाद पुलिस ने वीडियो के आधार पर कार्रवाई की और तीनों वाहनों को ट्रेस कर उनका चालान काटा है। तीनों वाहनों का कुल चालान 62 हजार का है। इनमें एक कार का चालान 22 हजार रुपये जबकि बाकी दो कारों का चालान 20-20 हजार रुपये का है।